**Kritériá k hodnoteniu záverečných prác a ŠS**

- Pravidlá hodnotenia bakalárskej a diplomovej práce

- Pravidlá hodnotenia ústnej štátnej skúšky/ústnej odpovede študenta

- Pravidlá hodnotenia praktickej štátnej skúšky/praktickej skúšky študenta

***Pravidlá hodnotenia bakalárskej a diplomovej práce***

**Stupnica hodnotenia:**

**A –** autor v bakalárskej alebo diplomovej práci preukázal schopnosť pracovať samostatne s použitím odbornej alebo vedeckej literatúry (domáce a zahraničné zdroje). Spracovanú problematiku zvládol na veľmi vysokej úrovni. Dodržiaval odporúčania školiteľa. Počas obhajoby predstavil záverečnú prácu jasne, zrozumiteľne, stručne, odborne a adekvátne odpovedal na otázky členov komisie. V práci je výrazne viditeľný prínos pre klinickú prax.

**B –** autor v bakalárskej alebo diplomovej práci preukázal schopnosť pracovať s odbornou literatúrou (domáce a zahraničné zdroje). Spracovanú problematiku zvládol na veľmi dobrej úrovni. Dodržiaval odporúčania školiteľa. Počas obhajoby predstavil záverečnú prácu zrozumiteľne, odborne, na otázky členov komisie reagoval veľmi dobre.

**C –** autor v bakalárskej alebo diplomovej práci preukázal schopnosť pracovať s odbornou literatúrou (domáce zdroje) na dobrej úrovni. Práca si vyžadovala väčší podiel školiteľa.

Na otázky členov komisie reagoval dobre.

**D – autor v bakalárskej alebo diplomovej práci preukázal nižšiu schopnosť pracovať s literatúrou**

(domáce zdroje). Spracovanú problematiku zvládol na dostatočnej úrovni. Praktická časť záverečnej práce obsahovala nedostatky najmä v oblasti analýzy výsledkov. 2

**E** – autor v bakalárskej alebo diplomovej práci preukázal veľmi nízku schopnosť pracovať samostatne s použitím literatúry (domáce zdroje). V diskusii chýbali komparatívne údaje a viditeľný prínos pre klinickú prax. Formálna stránka záverečnej práce bola na veľmi nízkej úrovni. Práca si vyžadovala veľký podiel školiteľa. Na otázky členov komisie reagoval dostatočne.

**FX** - autor v bakalárskej alebo diplomovej práci nepreukázal schopnosť pracovať samostatne, jeho práca s literatúrou (domáce zdroje) bola nedostatočná. Práca si vyžadovala veľký podiel školiteľa a sústavného usmerňovania autora. V diskusii chýbali komparatívne údaje a viditeľný prínos pre klinickú prax. Formálna stránka záverečnej práce bola na veľmi nízkej úrovni. 3

***Pravidlá hodnotenia ústnej štátnej skúšky/ústnej odpovede študenta***

**Stupnica hodnotenia:**

**A –** študent odpovedal na vysokej úrovni, samostatne, logicky, s dostatočnými zdôvodneniami, odpoveď odzrkadľovala zvládnutie problematiky. Zo strany skúšajúcich nebolo potrebné klásť pomocné otázky.

**B –** študent odpovedal na veľmi dobrej úrovni, odpoveď bola samostatná, s menšími nedostatkami, čo svedčí o dobrej orientácii študenta v danej problematike. Zo strany skúšajúcich boli kladené pomocné otázky, na ktoré študent adekvátne reagoval.

**C -** študent odpovedal uspokojivo, v odpovedi sa vyskytli nedostatky. Odpoveď študenta nebola samostatná. Zo strany skúšajúcich boli kladené pomocné otázky.

**D –** študent odpovedal uspokojivo, v odpovedi chýbala logická schopnosť prepájania teoretických a praktických vedomostí.

**E –** študentova odpoveď bola na nižšej úrovni, zo strany skúšajúcich bolo potrebné klásť pomocné otázky, na ktoré študent nereagoval primerane.

**FX –** študentova odpoveď bola na veľmi nízkej úrovni, nebol orientovaný v problematike, neodpovedal adekvátne na kladené otázky zo strany skúšajúcich. Vyžaduje si ďalšie štúdium. 4

***Pravidlá hodnotenia praktickej štátnej skúšky/praktickej skúšky študenta***

**Stupnica hodnotenia:**

**A -** študent ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Výsledky jeho činností sú kvalitné až originálne.

**B –** študent ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Výsledky jeho činností sú kvalitné, bez väčších nedostatkov.

**C** – študent má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. Výsledky jeho činností sú menej kvalitné.

**D –** študent má menej závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú občasné chyby. Je málo samostatný pri využívaní poznatkov a hodnotení javov. Vážnejšie nedostatky dokáže študent s pomocou učiteľa opraviť.

5

**E –** študent má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Vážne nedostatky dokáže študent s pomocou učiteľa opraviť.

**FX –** študent si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.